Държавен вестник, бр. 43, 2011 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  43
Направените анализи показват, че най-трудна 
за осъществяване предвид строгите изисквания 
за устойчивост на биогоривата е 10% цел за 
възобновяема енергия в транспортния сектор. 
Поради това специално внимание ще бъде насо­
чено към възможностите за развитие на пазара 
на електрически превозни средства, захранвани 
от енергия от възобновяеми източници.
5. Политика
С оглед създаване на необходимите условия 
за устойчивото развитие на ВЕИ секторите 
в България и достигане и преизпълнение на 
националната цел предстои процес на усъвър­
шенстване на провежданите в момента политики 
и съществуващата нормативна база. 
Политиките за подкрепа предстои да бъ­
дат въведени с новия Закон за енергията от 
възобновяеми източници, като основно ще 
бъдат съсредоточени към преодоляване на съ­
ществуващите бариери чрез осъществяване на:
(1) Регулаторна/законодателна подкрепа при 
спазване на принципите за гъвкавост, които да 
отразяват адекватно всички изменения в па­
зарната среда и технологичния напредък, като:
o Доразвиване на регулаторните механизми 
и въвеждане на по-ясни, прозрачни и недискри­
минационни правила и критерии по отношение 
на интегрирането към електроенергийните 
мрежи на производителите на електрическа 
енергия от възобновяеми източници, както и 
стимулиране на необходимите инвестиции в 
изграждане на техническа инфраструктура и 
управление, както и прилагане на концепцията 
за „умни мрежи“;
o Въвеждане на ясни правила и регламен­
тиране на отговорностите на производителите 
на електрическа енергия от възобновяеми 
източници и мрежовите оператори при при­
съединяване на енергийни обекти, развитие 
на мрежите за предоставяне на необходимия 
капацитет и реализация на заявени инвести­
ционни намерения;
o Създаване на необходимата законова рамка 
за осигуряване достъп на производителите на 
биогаз, преработен до метан, до газопреносната 
мрежа по подобие на приоритетното присъе­
диняване на производители на електроенергия 
от възобновяеми източници;
o Облекчаване на процедурите за изграждане 
на малки (битови) ВЕИ енергийни мощности, 
като инсталации за оползотворяване на слън­
чевия потенциал за топла вода, отопление и/
или производство на електрическа енергия, 
оползотворяване на потенциала от термална и 
геотермална енергия, биомасата и др; 
o Промени в действащите нормативни 
документи по отношение на участниците в 
инвестиционния процес и задълженията им във 
връзка с изискванията на Директива 2009/28/ЕО 
относно проектирането на сгради и използването 
на енергия от възобновяеми източници в тях;
o Въвеждане на изисквания за ефективност 
на битовите отоплителни уреди (инсталации), 
работещи с биомаса, с оглед намаляване на 
общия обем на горска сеч в частта му за енер­
гийни нужди;
o Подготвяне на нормативна уредба, уреж­
даща регистрацията и сертификацията на ква­
лифицирани монтажници на котли и печки за 
биомаса, фотоволтаични и слънчеви топлинни 
системи, повърхностни геотермални инсталации 
и термопомпи във връзка с изискванията на 
Директива 2009/28;
o Използване на най-добри практики от ЕС. 
(2) Търговски преференции, данъчна и след­
инвестиционна подкрепа: 
o Създаване на ясни правила за поддържане 
на относително еднаква норма на печалба за 
всички производители на електрическа енер­
гия от възобновяеми източници и понижаване 
цената на произведената електроенергия в 
дългосрочен аспект чрез текущо актуализи­
ране на преференциалните изкупни цени за 
електроенергия от възобновяеми източници на 
базата на промени в инвестиционните разходи 
и ефективността на технологиите; 
o Удължаване след 2015 г. на срока за при­
лагане на преференциалните изкупни цени и 
задължително изкупуване на електроенергия­
та, произведена от възобновяеми източници, 
включително когато е произведена от централи 
за комбинирано производство на топлинна и 
електрическа енергия, работещи с възобновя­
еми източници. 
(3) Пряка финансова подкрепа:
o Изграждане на гъвкави финансови инстру­
менти и схеми за подпомагане производството 
на енергия от възобновяеми източници и биого­
рива, отговарящи на спецификата на отделните 
технологии за използване на възобновяеми 
източници със средства, набрани от търговете 
за квоти за емисии на парникови газове, фондо­
вете на ЕС и чрез други финансови източници 
и фискални инструменти;
o Специфична подкрепа на частни физи­
чески лица за изграждане на инсталации за 
оползотворяване на слънчевата, термалната и 
геотермалната енергия и биомасата за битови 
нужди в сградния фонд;
o Стимулиране изграждането на ВЕИ про­
екти в нарушени терени; 
o Специфична подкрепа за развитие и въ­
веждане на електрически пътни превозни сред­
ства, включително захранвани и с енергия от 
възобновяеми източници, както и на системи 
за съхранение на енергия;
o Постигане на равнопоставеност и баланси­
раност между всички производители на енергия 
от възобновяеми източници чрез увеличаване на 
пряката финансова помощ за изграждане на енер­
гийни мощности, задоволяващи собствени нужди;
o Осигуряване на финансова помощ за уве­
личаване на развойната дейност в областта на 
възобновяемите източници, електрически пътни 
превозни средства и биогорива, облекчаване 
достъпа на инвеститори до научни разработки.